HERÄTYKSEN LÄPIMURTO
EVANKELISTA HERMES FALCAO JR.
TUOMME ILOSANOMAN KANSAKUNTIIN
SAAT NÄHDÄ JUMALAN IHMEITÄ
SAAT KOKEA JUMALAN IHMEITÄ
WWW.REVIVALEXPLOSION.COM
FACEBOOK-SIVU: REVIVALEXPLOSION
BRASILIA, SUOMI, RANSKA, NORJA, ENGLANTI, USA
HERÄTYKSEN LÄPIMURTO
Tervetuloa ohjelman pariin. Olen Hermes Falcao Junior.
Tämän päivän ohjelma on hyvin erityinen.
Käsittelemme aihetta, josta on kiistelty ympäri maailmaa -
historian alusta asti.
Aiheena on taivaan ja helvetin todellisuus.
Olit sitten nuori tai vanha, köyhä tai rikas, -
tulee päivä, jolloin lähdet tästä maailmasta.
Tulet kohtaamaan Jumalan, joka päättää, -
menetkö taivaaseen vai helvettiin.
Aloitamme taivasta ja helvettiä käsittelevän ohjelmasarjan.
Samasta aiheesta jatketaan ensi jaksossa.
Tässä jaksossa tarkastelemme, mitä Raamattu aiheesta sanoo.
Seuraavassa ohjelmassa saatte nähdä haastatteluja, -
jotka on kuvattu Virginiassa.
Erilaisia ihmisiä haastateltiin siitä, -
mitä mieltä he ovat taivaasta ja helvetistä.
Jokaisella on oma mielipiteensä tästä aiheesta.
Vain yksi tie on totuus.
On vain yksi Herra ja yksi Pelastaja.
Katsotaan, mitä Raamattu siitä sanoo.
Avatkaa Hepr. 9:27.
Lukekaa kanssani omista Raamatuistanne.
"Ja samoinkuin ihmisille on määrätty, että heidän kerran on -
kuoleminen, mutta sen jälkeen tulee tuomio..."
Ihminen kuolee siis kerran.
Tämä jae kumoaa opin jälleensyntymisestä.
Jos olet kristitty ja uskot Raamatun olevan totta, -
et voi samaan aikaan uskoa jälleensyntymisoppiin.
Elämme yhden elämän, jonka jälkeen kuolemme kerran.
Sen jälkeen tulee tuomio.
Katsotaan seuraavaksi yhtä hyvin kuuluisaa jaetta, -
joka on seurakunnassa kasvaneille varmasti hyvin tuttu.
Ehkä olet jopa opetellut sen lapsena ulkoa.
Jae on Joh. 3:16.
Monet osaavat sen ulkoa, mutta luen sen silti.
"Sillä niin on Jumala maailmaa rakastanut, että hän antoi -
ainokaisen Poikansa, ettei yksikään, joka häneen uskoo, -
hukkuisi, vaan hänellä olisi iankaikkinen elämä."
Tämä hyvin kuuluisa jae kertoo Jumalan rakkaudesta.
Jumala rakasti maailmaa niin paljon, että hän antoi Poikansa, -
ettei yksikään, joka häneen uskoo, hukkuisi.
Hukkuminen viittaa ikuisuuteen ilman Jumalaa, eli helvettiin.
Ikuinen elämä taas viittaa taivaaseen.
Siirrytään seuraavaan kohtaan.
Nykyään monet uskovat ovat taipuvaisia sanomaan, -
että he uskovat taivaaseen, mutta helvetistä he eivät ole varmoja.
He eivät halua mainita helvettiä, etteivät ihmiset pelästyisi -
ja juoksisi karkuun itse ilosanomaa.
Sanon tästä yhden asian.
On totta, että tulikivenkatkuiset saarnaajat ovat luoneet ongelmia.
He puhuvat vain saatanasta, helvetistä ja tuomiosta.
He aiheuttavat ihmisille murheita.
Sen takia ei kuitenkaan kannata hypätä toiseen äärimmäisyyteen -
ja sanoa, että koska saarnat ovat olleet liian tuomitsevia, -
me puhumme vain Jeesuksen rakkaudesta ja siitä, -
että Jumala siunaa aina, riippumatta tekemisistämme.
Se ei ole totta.
Sanomaa helvetistä ei kannata lakaista maton alle vain siksi, -
että sitä on väärinkäytetty.
Raamattu puhuu helvetistä paljon.
Avatkaa Ilm. 21:8.
"Mutta pelkurien ja epäuskoisten ja saastaisten ja murhaajien -
ja huorintekijäin ja velhojen ja epäjumalanpalvelijain ja kaikkien -
valhettelijain osa on oleva siinä järvessä, joka tulta ja tulikiveä -
palaa; tämä on toinen kuolema."
Ystäväni, uskotko Raamatun Sanaan? Minä uskon.
Saarnaan Jumalan Sanaa.
Tämä kohta sanoo selvästi, että ei-uskovat, -
jotka eivät pääse taivaaseen epäuskon synnin tähden, -
joutuvat kokemaan toisen kuoleman tulisessa järvessä.
Jumala ei ole halunnut salata tätä tietoa meiltä.
Jumala kirjoitti koko Raamatun omien profeettojensa, -
lastensa ja apostoliensa kautta.
Hän on Herramme ja Pelastajamme.
Jos Jeesuskin puhui helvetistä useamman kerran, -
mekään emme saa olla siitä hiljaa.
Jos ihmiset pelästyvät sitä, antaa heidän pelästyä.
Pääasia on, että he pelastuvat.
Kun he saavat kokea Jumalan rakkauden, pelko häviää.
Ilm. 21:8 on hyvin selkeä jae.
Otetaan toinen helvettiä koskeva jae.
Haluan, että te ymmärrätte aiheen perin pohjin.
Luetaan Matt. 25:46.
"Ja nämä menevät pois iankaikkiseen rangaistukseen..."
Jotkut sanovat, ettei helvetti ole ikuinen.
"...mutta vanhurskaat iankaikkiseen elämään."
Osa ihmisistä joutuu ikuiseen rangaistukseen.
Vanhurskaita ovat ne ihmiset, jotka uskovat Jeesukseen -
ja ottavat vastaan Pelastajan, joka on ainoa tie taivaaseen.
Jeesus sanoi olevansa tie, totuus ja elämä.
Hän sanoi, ettei kukaan tule Isän luo muuta kautta.
Vanhurskaat saavat ikuisen elämän.
On selvää, ettei Raamattu salaa meiltä helvetin todellisuutta.
Mekään emme saa piilotella sitä.
Sanomassa on oltava terve tasapaino.
Jumalan rakkaus on ihanaa ja suurenmoista.
Olen kokenut Jeesuksen rakkauden, ja se on parasta maailmassa.
Mikään ei vedä sille vertoja.
Paavali sanoo, että Kristuksen rakkaus sytyttää meidät -
ja motivoi kertomaan ilosanomaa.
Jumala on kuitenkin myös oikeudenmukainen.
Emme saa jättää sitä huomioimatta.
Se on väärin.
Käsittelimme hieman helvettiä.
Tutkikaa näitä jakeita itseksenne kotona.
Tutkikaa, mitä Raamattu siitä sanoo, koska se on uskomme perusta.
Nyt pidämme pienen tauon.
Uusi palvelukoulumme alkaa pian. Pidimme jo yhden heinäkuussa.
Hyvä ystäväni Charlie Shamp kertoo koulustamme.
Sen jälkeen jatkamme taivaan ja helvetin tutkimista.
Nyt on videon aika.
IHMEITÄ JA MERKKEJÄ
HERÄTYKSEN LÄPIMURTO -KOULUTUS
Hei, olen Charlie Shamp.
Olin juuri Hermes Falcao Juniorin palvelukoulussa.
Koulu oli todella mahtava. Saimme kosketuksen yliluonnolliseen.
Jumalan voima levisi kaikkialle.
Jos etsit koulua, jossa voisit kokea yliluonnollista, -
haluan suositella tätä koulua ja rohkaista sinua -
osallistumaan seuraavaan kouluun.
Jeesuksen voima ja läsnäolo ovat täällä, -
ja hän on tehnyt täällä suuria.
Tule tänne.
Tule junalla tai lentokoneella. Pääasia on, että tulet.
Se muuttaa elämäsi.
Täällä on ihmisiä 9 eri kansakunnasta.
Ihmisten elämät ovat muuttuneet, ja he ovat nähneet ihmeitä.
Ilmoittaudu mukaan jo tänään.
Niin kuin jo näit, sinun on tultava seuraavaan palvelukouluumme.
Saat ilmestystä ja koulutusta, jota et ole aikaisemmin saanut.
Oppitunnit ovat täynnä Jumalan kirkkautta ja ilmestystä.
Koulu on paljon henkilökohtaisempi kuin televisio-ohjelman katsominen.
Voit kysellä kysymyksiä ja saada vastauksia.
Se on hyvä ympäristö tutkia Jumalan Sanan syvyyksiä -
ja Jumalan Hengen ilmestymistä.
Nyt jatkamme aiheemme käsittelyä.
On hyvin tärkeää rakentaa kaikelle raamatullinen perusta.
Maailma on täynnä mielipiteitä.
Meidän on tiedettävä, mitä Jumalan Sana niistä sanoo.
Muistakaa, että seuraavakin jakso käsittelee samaa aihetta.
Jos rakastatte Raamattua, rakastatte ohjelmaani.
Avataan Heprealaiskirje.
Hepr. 13:14.
"Sillä ei meillä ole täällä pysyväistä kaupunkia, -
vaan tulevaista me etsimme."
Mennään seuraavaan kohtaan.
Hepr. 11:10
"Sillä hän odotti sitä kaupunkia, jolla on perustukset -
ja jonka rakentaja on Jumala."
Otetaan vielä yksi kohta taivaasta.
Hepr. 11:16 "Mutta nyt he pyrkivät parempaan, se on taivaalliseen.
Sentähden Jumala ei heitä häpeä, vaan sallii kutsua itseään -
heidän Jumalaksensa; sillä hän on valmistanut heille kaupungin."
Jumala on valmistanut sinulle kaupungin.
Jeesus sanoi menevänsä valmistamaan meille sijaa.
Ilmestyskirja puhuu taivaasta enemmän kuin mikään muu kirja.
Siellä kuvaillaan, millaista on taivaassa.
Johannes kertoo uuden Jerusalemin yksityiskohdista.
Siellä ei ole kärsimystä, epätoivoa eikä masennusta.
Siellä ei ole sairauksia eikä kirouksia.
Se on täydellisen levon, rauhan ja yliluonnollisen ilon paikka.
Meidän on uskovina ymmärrettävä, -
että Raamatun mukaan taivas ja helvetti ovat todellisia paikkoja.
Raamattu ei piilottele kumpaakaan.
Seuraavassa jaksossa otamme käsittelyyn uusia Raamatun jakeita.
Monet uskovat eivät tiedä tästä aiheesta mitään.
Haluan puhua katsojille, jotka ovat pastoreita.
Itse olen pastori ja evankelista.
Usein me pidämme itsestäänselvyytenä sitä, -
että kristinuskon perusasiat ovat ihmisillä hallussa.
Olen kuitenkin aikaa myöten ymmärtänyt, -
että pastoreiden on saarnattava kristinuskon perusasioita -
ja niitä peruustotuuksia, joita pidetään aloittelijoiden juttuina.
Ihmiset, jotka eivät niitä tunne, joutuvat kuitenkin helvettiin.
Ihmisillä on suuria ongelmia, koska he eivät tiedä perusasioita.
He eivät tiedä anteeksiannosta eivätkä rakkaudesta.
He eivät tiedä, että Jeesus on ainoa tie pelastukseen.
Pastorit eivät saa saarnata vain syvällisestä ilmestyksestä.
Toki sillekin on oma aikansa.
Joskus pitää mennä syvälle Sanaan ja tutkia hepreaa ja kreikkaa.
Ihmisille on kuitenkin saarnattava ilosanoman perusasioita, -
muuten he eivät pelastu, vaan kuolevat synteihinsä.
Selvennän vielä sitä, -
että määränpäitä on vain kaksi.
Kiirastulta eikä jälleensyntymistä ole olemassa.
Luimme Raamatusta, että ihminen kuolee kerran, ja sitten on tuomio.
Emme palaa maan päälle lehminä emmekä koirina.
Se ei ole totta.
Rangaistusta ei räätälöidä ihmisen syntien mukaan.
Paikkoja on vain kaksi.
Olemme lukeneet taivasta ja helvettiä koskevia jakeita.
Raamattu ei opeta, että ne olisivat vertauskuvallisia paikkoja.
Niitä kuvaillaan todellisina paikkoina.
Te joudutte yhteen niistä.
Kuunnelkaa tarkasti.
Menette joko taivaaseen tai helvettiin. Muuta ei ole.
Haluan, että menette taivaaseen.
Haluan, että saatte kokea taivaan.
Voitte kokea jotain siitä jo täällä maan päällä.
Luen lisää Raamatusta, sillä Raamattu on kaiken perusta.
En jakele mielipiteitäni. Jokaisella on mielipide.
Rakastan Sanan julistamista.
Paavali käski Timoteusta julistamaan Sanaa.
Timoteuksen ei pitänyt julistaa omia mielipiteitään.
Kun julistamme Sanaa, hyödymme siitä samalla.
Luen Raamatunkohdan, jossa puhutaan selvästi taivaaseen pääsemisestä.
Tämän selvemmin asiaa ei voisi ilmaista.
Avatkaa Apt. 4:12.
"Eikä ole pelastusta yhdessäkään toisessa; sillä ei ole taivaan -
alla muuta nimeä ihmisille annettu, -
jossa meidän pitäisi pelastuman."
Rakastan sitä, kuinka Pietari osuu naulan kantaan.
Kuulkaa ihmiset. Haluatteko pelastua?
Älkää antako pettää itseänne.
Buddhan, Allahin eikä kenenkään muunkaan nimessä voi pelastua.
Ihmisille ei ole annettu muuta nimeä taivaan alla.
Hän ei puhunut pelkästään Israelin kansasta, vaan kaikista kansoista.
Mistä nimestä on kyse? Jeesuksen nimestä.
Tässä on se ero.
Jeesus sanoi olevansa se tie.
Englannin kielessä tässä kohtaa käytetään määräistä artikkelia.
Se tarkoittaa sitä, että hän puhui jostain tietystä tiestä.
Jeesus on tie, totuus ja elämä.
Isän luo pääsee vain hänen kauttaan.
Jos haluat pelastua, siihen on vain yksi tie.
Jos uskot Jeesuksen uhriin, pääset taivaaseen.
Haluan rukoilla niiden katsojien puolesta, -
jotka ovat siinä tilanteessa.
Rukoukseni on, että ohjelmani voisi auttaa sinua.
Saatat luulla, että koko elämäsi on vielä edessäpäin.
Se voi olla totta, mutta huomisesta ei koskaan tiedä.
Vaikka eläisit 100-vuotiaaksi asti, kerran tulee päivä, -
jolloin joudut jättämään tämän maailman.
Joudut vielä siihen tilanteeseen.
Rukoukseni on, että voisit ymmärtää tilanteen jo nyt.
Jos et vielä ole pelastunut etkä tunne Jeesusta pelastajanasi, -
Raamattu tekee selväksi, että vain hänen nimessään pelastuu.
Rukoilen nyt kanssasi ja uskon, että Jumala tulee kohtaamaan sinut.
Hän pelastaa sinut synneistäsi ja antaa sinulle anteeksi.
Sinun on ymmärrettävä, ettei muussa nimessä voi pelastua.
Rukoile kanssani.
Herra Jeesus, -
kiitos, että kuolit puolestani ristillä.
Uskon, että olet Jumalan Poika. Uskon uhriisi.
Kiitos siitä, että nousit kuolleista.
Tunnustan sinut nyt Herrakseni ja Pelastajakseni.
Anna syntini anteeksi ja anna minulle ikuinen elämä.
Raamattu lupaa, -
että jos uskot sydämessäsi ja tunnustat suullasi, pelastut.
Etsi itsellesi seurakunta, jossa voit tavata toisia uskovia -
ja saada hengellistä ravintoa.
Jos olet sairas, vapautan yllesi Jeesuksen parantavaa voimaa.
Parannut hänen haavainsa kautta.
Olet kivuista vapaa. Isä, vapauta katsojat kivuista.
Isä, pyydän, että parantumisen aalto menisi läpi televisioruudun -
ja koskettaisi katsojia.
Pyydän, että parannat luita ja silmiä.
Isä, pyydän parantumisihmeitä. Jeesuksen nimessä, -
vapaudut juuri nyt.
Ota ihme vastaan, Jeesuksen voimallisessa nimessä.
Kunnia Jumalalle.
Jatkamme samasta aiheesta ensi jaksossa.
Muistakaa katsoa se. Siinä tulee olemaan hyviä haastatteluja.
Saatte kuulla hullujakin mielipiteitä, mutta aihe on vakava.
Meidän on kerrottava ihmisille totuus.
Muistakaa, että tulen pian vierailulle Suomeen.
Suomella on erityinen paikka sydämessämme.
Sitä ennen käymme Norjassa.
Tulemme pitämään konferensseja ja herätyskokouksia Norjassa.
Lisätietoja löytyy osoitteesta www.revivalexplosion.com.
Sen jälkeen tulemme Suomeen, ja olemme Suomessa 1.10.-4.10.
Tulemme pitämään konferensseja ja herätyskokouksia Suomessa.
Osa teistä asuu ehkä kaukana, mutta näihin kokouksiin kannattaa tulla.
Tulkaa paikalle, sillä Jumalan läsnäolo tulee olemaan siellä.
Haluan halata teitä ja jutella kanssanne henkilökohtaisesti.
Haluan, että saatte kokea nämä kokoukset.
Tahdon sanoa sanan teille, joilla on kutsu lähetystyöhön.
Jos haluatte kokea Jumalan voiman toimivan lähetyskentillä, -
voitte tulla mukaan Brasiliaan suunnatulle aktiomatkalle.
5.12.-13.12. viemme aktioryhmän Brasilian pääkaupunkiin.
Tulemme järjestämään siellä konferensseja -
ja herätyskokouksia, jotka ovat täynnä Jumalan voimaa.
Voitte tulla mukaan palvelemaan.
Ei tarvitse huolehtia mistään. Opetamme teille kaiken.
Voitte palvella omilla lahjoillanne ja omissa tehtävissänne.
Käykää nettisivuillamme ja lähettäkää meille sähköpostia, -
niin me lähetämme sinulle kaikki tarvittavat tiedot.
Jumalan siunausta ja näkemiin.
HERÄTYKSEN LÄPIMURTO
EVANKELISTA HERMES FALCAO JR.
TUOMME ILOSANOMAN KANSAKUNTIIN
SAAT TODISTAA JUMALAN IHMEITÄ
SAAT KOKEA JUMALAN IHMEITÄ
BRASILIA, SUOMI, RANSKA, NORJA, ENGLANTI, USA
Suomennos: Hanna Tischer